Title: ประกาศเทศบาลตำบลห้วยไคร้ เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของเทศบาลตำบลห้วยไคร้

ประกาศเทศบาลตำบลห้วยไคร้

ประกาศเทศบาลตำบลห้วยไคร้
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลของเทศบาลตำบลห้วยไคร้[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ

เทศบาลตำบลห้วยไคร้ อำเภอแม่สาย จังหวัดเชียงราย
เป็นหน่วยงานราชการส่วนท้องถิ่น สังกัดกระทรวงมหาดไทย
ได้จัดระบบข้อมูลข่าวสารส่วนบุคคลที่เกี่ยวข้องและจำเป็นในการปฏิบัติงานตามพระราชบัญญัติข้อมูลข่าวสารของราชการ
พ.ศ. ๒๕๔๐ ดังนี้

(ก) ประเภทของบุคคลที่มีการเก็บข้อมูลไว้
- ผู้บริหารเทศบาลตำบลห้วยไคร้
- สมาชิกสภาเทศบาลตำบลห้วยไคร้
- พนักงานเทศบาลทุกระดับ
สังกัดเทศบาลตำบลห้วยไคร้
- ลูกจ้างประจำ สังกัดเทศบาลตำบลห้วยไคร้
- พนักงานจ้าง สังกัดเทศบาลตำบลห้วยไคร้
(ข) ประเภทของระบบข้อมูลข่าวสารส่วนบุคคล
- ทะเบียนประวัติผู้บริหารเทศบาลตำบลห้วยไคร้
- ทะเบียนประวัติสมาชิกสภาเทศบาลตำบลห้วยไคร้
- แฟ้มประวัติพนักงานเทศบาล
- บัตรประวัติพนักงานเทศบาล
- แฟ้มประวัติลูกจ้างประจำ
- บัตรประวัติลูกจ้างประจำ
- แฟ้มประวัติพนักงานจ้าง
(ค) ลักษณะการใช้ข้อมูลตามปกติ
- ใช้ในการบริหารงานบุคคลของเทศบาลตำบลห้วยไคร้
- ใช้เพื่อบริการข้อมูลแก่หน่วยงาน
หรือบุคคลภายนอก
- ใช้เพื่อวัตถุประสงค์ตามที่เจ้าของข้อมูลร้องขอ
(ง) วิธีการขอตรวจดูข้อมูลข่าวสารของเจ้าของข้อมูล
- กรอกแบบฟอร์มขอตรวจสอบทะเบียนประวัติ
แฟ้มประวัติกับเจ้าหน้าที่ที่รับผิดชอบ
- หัวหน้าสำนักปลัดเทศบาลพิจารณาให้ความเห็นชอบ
- นายกเทศมนตรีอนุมัติ
(จ) วิธีการขอให้แก้ไขเปลี่ยนแปลงข้อมูล
- การแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรีว่าด้วยการขอแก้ไขวัน
เดือน ปีเกิด ในทะเบียนประวัติข้าราชการ พ.ศ. ๒๕๒๗
- การแก้ไขเพิ่มเติมรายการในทะเบียนประวัติ
มีแนวทางปฏิบัติ ดังนี้
(๑)
รายการเปลี่ยนแปลงหรือเพิ่มเติมที่จะต้องแจ้งให้งานการเจ้าหน้าที่ทราบเพื่อบันทึกในทะเบียนประวัติ
(๑.๑) การผ่านการอบรม ดูงาน
และการรับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าว
โดยแนบสำเนาเอกสาร หลักฐานที่เกี่ยวข้องที่งานการเจ้าหน้าที่ สำนักปลัดเทศบาล
จำนวน ๑ ชุด
(๑.๒) การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตรและสำเนาแสดงผลการศึกษา (Transcript)
จำนวน ๑ ชุด
(๑.๓) การเปลี่ยนชื่อตัว ชื่อสกุล
ให้แจ้งการเปลี่ยนแปลงโดยแนบเอกสารหลักฐานการเปลี่ยนชื่อตัว ชื่อสกุล
พร้อมแนบสำเนาทะเบียนบ้าน (ท.ร. ๑๔) ที่มีการเปลี่ยนแปลง จำนวน ๑ ชุด
(๑.๔) การเพิ่มเติมรายการอื่น ๆ เช่น การได้รับการคัดเลือกเป็นพนักงานดีเด่น
เป็นต้น ให้ส่งสำเนาใบประกาศหรือหลักฐานอื่น ๆ จำนวน ๑ ชุด
(๒) เอกสารหลักฐานที่ส่งให้งานการเจ้าหน้าที่
ต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖
ข้อ ๓๑ ทุกครั้ง นอกจากการเพิ่มเติมรายการหรือการขอเปลี่ยนชื่อตัว ชื่อสกุล
(ฉ) แหล่งที่มาของข้อมูล
- เจ้าของประวัติ
- คำสั่งแต่งตั้ง โอน ย้าย และคำสั่งอื่น ๆ
ที่เกี่ยวข้อง
-
ผลการเลือกตั้งและแต่งตั้งที่เกี่ยวข้องกับผู้บริหารและสมาชิกสภาเทศบาล
- หน่วยงานของเทศบาลตำบลห้วยไคร้

ประกาศ
ณ วันที่ ๙ กรกฎาคม พ.ศ. ๒๕๕๑
เสถียร
 กาโน
นายกเทศมนตรีตำบลห้วยไคร้

ปริยานุช/ผู้จัดทำ
๔
มีนาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๓๐ ง/หน้า ๕/๒๔ กุมภาพันธ์ ๒๕๕๒